**Αθλητικός Όμιλος Αμύντας** είναι ελληνικός αθλητικός σύλλογος με κέντρο δραστηριοτήτων το Δήμο Δάφνης-Υμηττού στην Αθήνα. Ιδρύθηκε το 2010 από τη συνένωση των σωματείων Α.Ο. Αμύντας Υμηττού και Α.Ο. Δάφνης, με το έμβλημά του να φέρει τα σύμβολα και των δύο. Οι αθλητές του αγωνίζεται με χρώματα το μπλε και το πορτοκαλί. Ο σύλλογος διατηρεί τμήματα ανδρικής και γυναικείας καλαθοσφαίρισης, καθώς και τα αντίστοιχα τμήματα υποδομής για αθλητές και αθλήτριες νεανικής ηλικίας.

Ίδρυση
------

Το καλοκαίρι του 2010, με αφορμή τη συνένωση των Δήμων Δάφνης και Υμηττού σύμφωνα με το «σχέδιο Καλλικράτης», τα σωματεία Α.Ο. Αμύντας Υμηττού (ίδρυση 1948) και Α.Ο. Δάφνης (ίδρυση 1939), αποφάσισαν τη συνένωση τους. Η κίνηση αυτή βρήκε σύμφωνους τους τότε Δημάρχους Υμηττού και Δάφνης και είχε σαν σκοπό τη δημιουργία ενιαίας ανταγωνιστικότερης ομάδας. Η ένωση αφορούσε όλα τα τμήματα των δύο ομάδων, αγωνιστικά και υποδομών, τόσο αντρικά, όσο και γυναικεία.

Η συγχώνευση αυτή τελικά υπήρξε επιφανειακή, καθώς συμφωνήθηκαν μεν το όνομα, το σήμα και η έδρα του ενιαίου συλλόγου, ωστόσο δεν ολοκληρώθηκαν ποτέ οι νόμιμες διαδικασίες για την συνένωση των δύο σωματείων. Μετά από πέντε αγωνιστικές περιόδους ο Α.Ο. Δάφνης επανασυστάθηκε ως ανεξάρτητο σωματείο και τα νέα στοιχεία ταυτότητας χρησιμοποιήθηκαν πλέον ως μετεξέλιξη του παλαιού Αμύντα Υμηττού.

Τμήμα καλαθοσφαίρισης ανδρών
----------------------------

### Ιστορική αναδρομή

Ο σύλλογος ξεκίνησε την πορεία του από την Α2 Εθνική Κατηγορία στην οποία άνηκαν αμφότεροι οι σύλλογοι από τους οποίους προέκυψε. Κατά την πρώτη του χρονιά, 2010-11, ολοκλήρωσε τις αγωνιστικές του υποχρεώσεις στην 6η θέση της βαθμολογικής κατάταξης. Σε ο,τι αφορά το Κύπελλο Ελλάδος, γνώρισε τον αποκλεισμό κατά τη 2η Αγωνιστική της Β' Φάσης, όταν ηττήθηκε με σκορ 73-74 από τον Ίκαρο Καλλιθέας.

Την επόμενη περίοδο, 2011-12, βρέθηκε στη 12η θέση του τελικού βαθμολογικού πίνακα, με αποτέλεσμα να γνωρίσει τον υποβιβασμό. Στη διοργάνωση του Κυπέλλου αποκλείστηκε κατά την 1η Αγωνιστική της Α' Φάσης κατόπιν ήττας από το Φιλαθλητικό Ζωγράφου με σκορ 94-91.

Την περίοδο 2012-13, οπότε και έλαβε μέρος στο Πρωτάθλημα του Ομίλου Νότου της Β' Εθνικής Κατηγορίας, η ομάδα τερμάτισε στην 5η θέση της βαθμολογίας, εξασφαλίζοντας χωρίς προβλήματα την παραμονή της.

### Αγωνιστική περίοδος 2013-14

Κατά την αγωνιστική περίοδο 2013-14, ο Α.Ο. Αμύντας Δάφνης - Υμηττού διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει 15 νίκες και 11 ήττες, κατέλαβε την 6η θέση της τελικής βαθμολογίας (ισοβαθμώντας με το Ηράκλειο), εξασφαλίζοντας χωρίς προβλήματα την παραμονή του στην κατηγορία.

Έδρα του συλλόγου είναι το Κλειστό Γυμναστήριο Υμηττού. Πρόεδρος του διοικητικού συμβουλίου είναι ο Άγγελος Ζούπας, ενώ καθήκοντα πρώτου προπονητή διατηρεί από το Μάιο του 2013 ο Αλέξανδρος Ζαβός. Το ρόστερ του Αμύντα για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Αντώνης Αντωνιάδης | 1994 |  | 1,88 |  |
|  | Θοδωρής Βαρδιάνος | 1978 |  | 1,93 |  |
|  | Κώστας Βογιατζής | 1983 |  | 2,00 |  |
|  | Σάκης Γεωργοπαπαδάκος | 1986 |  | 1,9 |  |
|  | Σάββας Δορκοφίκης | 1983 |  | 2,00 |  |
|  | Λεωνίδας Ζούπας | 1982 |  | 1,82 |  |
|  | Παναγιώτης Κουκουνιάς | 1986 |  | 2,00 |  |
|  | Ραφαήλ Μπουλογιώργος | 1995 |  | 1,9 |  |
|  | Γιάννης Παπαλεξάνδρου | 1995 |  | 1,92 |  |
|  | Ρήγας Παπαργυρόπουλος | 1986 |  | 2,02 |  |
|  | Αντριάνο Τοπάλι | 1994 |  | 1,89 |  |
|  | Χριστόφορος Χούμας | 1985 |  | 1,94 |  |
|    **Προπονητής** |
|  | Αλέξανδρος Ζαβός |  | Coach |  |  |
| *Δεδομένα: Μάιος 2014* |

Τμήμα καλαθοσφαίρισης γυναικών
------------------------------

### Ιστορική αναδρομή

Κατά την αγωνιστική περίοδο 2010-11 το γυναικείο τμήμα καλαθοσφαίρισης του Αμύντα έλαβε μέρος στο Πρωτάθλημα της Α' Κατηγορίας Γυναικών της Ε.Σ.Κ.Α. τερματίζοντας στην 9η θέση της βαθμολογικής κατάταξης. Την επόμενη χρονιά, 2011-12, πάντα στα πλαίσια της ίδιας κατηγορίας, ο σύλλογος ολοκλήρωσε τις αγωνιστικές του υποχρεώσεις στην 7η θέση, παραμένοντας παράλληλα στην ίδια κατηγορία. Την περίοδο 2012-13 βρέθηκε στην ίδια θέση της τελικής κατάταξης.

### Αγωνιστική περίοδος 2013-14

Κατά την αγωνιστική περίοδο 2013-14, ο Α.Ο. Αμύντας Δάφνης - Υμηττού διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ένωση Σωματείων Καλαθοσφαίρισης Αττικής. Έχοντας συγκεντρώσει 14 νίκες και 8 ήττες στη διάρκεια της κανονικής περιόδου, κατέλαβε την 6η θέση της τελικής βαθμολογίας. Η αθλήτρια του συλλόγου Στεφανία Πατέρα αναδείχθηκε 10η καλύτερη σκόρερ του Πρωταθλήματος έχοντας συλλέξει 244 σε αριθμό. Επίσης βρέθηκε στην 3η θέση του στατιστικού πίνακα με τις αθλήτριες που σημείωσαν τα περισσότερα τρίποντα, 32 σε αριθμό, με την επίσης αθλήτρια του συλλόγου, Ευσταθία Τσιμιτσιλή, να ακολουθεί στην 7η θέση με 27 στον αριθμό.

Παράλληλα ο Αμύντας συμμετείχε στο Κύπελλο Γυναικών της Ένωσης, γνωρίζοντας τον αποκλεισμό στους ημιτελικούς όπου ηττήθηκε από την Αγία Παρασκευή με σκορ 50-57.

Έδρα του συλλόγου είναι το Κλειστό Γυμναστήριο Υμηττού. Πρόεδρος του διοικητικού συμβουλίου είναι ο Άγγελος Ζούπας, ενώ καθήκοντα πρώτης προπονήτριας διατηρεί η Φρόσω Δρακάκη.

Παραπομπές
----------

1. ↑  «Ενώθηκε ο Αμύντας με τη Δάφνη!», άρθρο στον ιστότοπο WePlayBall.gr, 27 Αυγούστου 2010.
2. ↑  «Ολοκληρώθηκε η συγχώνευση Δάφνης με Αμύντα», άρθρο στον ιστότοπο In.gr, 26 Αυγούστου 2010.
3. ↑  «Η Δάφνη επιστρέφει με τις... ευλογίες Τζιβελέκα» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 9 Ιουνίου 2015.
4. 1 2 3 4 5  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Αμύντας-Ίκαρος 73-74» Αρχειοθετήθηκε 2010-12-21 στο Wayback Machine. άρθρο στον ιστότοπο Contra.gr, 25 Σεπτεμβρίου 2010.
6. ↑  «Παραμονή στην Α2 για το Παγκράτι, υποβιβάστηκε ο Αμύντας, 4η η ΑΕΚ» Αρχειοθετήθηκε 2016-03-07 στο Wayback Machine. άρθρο στον ιστότοπο ScoreNews.gr, 19 Μαΐου 2012.
7. ↑  «Μεγάλες προκρίσεις για Απόλλωνα, Χαλκηδόνα και Φιλαθλητικό!»[*νεκρός σύνδεσμος*], άρθρο στον ιστότοπο SuperBasket.gr, 11 Σεπτεμβρίου 2011.
8. ↑  «Β" Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.
9. ↑  «Διοικητικό Συμβούλιο 2013-15» Αρχειοθετήθηκε 2014-08-03 στο Wayback Machine. πληροφορίες στον επίσημο ιστότοπο του συλλόγου.
10. ↑  «Έπιασε δουλειά ο Ζαβός» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 28 Μαΐου 2013.
11. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2011-08-09 στο Wayback Machine. επίσημος ιστότοπος.
12. ↑  «Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 19 Μαρτίου 2012.
13. ↑  «Α' Γυναικών: Πήρε νίκη και 3η θέση ο Ζωγράφου»[*νεκρός σύνδεσμος*], άρθρο στον επίσημο ιστότοπο της Ε.Σ.Κ.Α. 9 Απριλίου 2013.
14. 1 2  «Α’ Γυναικών: Πρώτο το Γαλάτσι, διπλή νίκη για Άρη Πετρούπολης», άρθρο στον επίσημο ιστότοπο της Ε.Σ.Κ.Α. 31 Μαρτίου 2014.
15. 1 2  «Αποτελέσματα Α ΕΣΚΑ: Έπεσε ο ΜΕΛΑΣ, περιμένει ο Ωρωπός, κερδισμένη η Πετρούπολη!», άρθρο στον ιστότοπο WePlayBall.gr, 1 Απριλίου 2014.
16. 1 2  «Οι κορυφαίες σκόρερς και τρίποντες της Α ΕΣΚΑ για φέτος!», άρθρο στον ιστότοπο WePlayBall.gr, 10 Απριλίου 2014.
17. ↑  «Τι λένε οι αριθμοί για τον τελικό κυπέλλου της ΕΣΚΑ στις γυναίκες» Αρχειοθετήθηκε 2014-03-04 στο Wayback Machine. αφιέρωμα στον ιστότοπο SportsHero.gr, 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Αμύντας Δάφνης - Υμηττού, επίσημος ιστότοπος.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 0 | 
* Αγρίνιο
* Αίας Ευόσμου
* Αμύντας Υμηττού
* Ελευθερούπολη
* Ερμής Σχηματαρίου
* Ηρακλής Θεσσαλονίκης
* Καβάλα
* Κόροιβος Αμαλιάδας
* Μαρούσι
* Μεγαρίδα
* Πανερυθραϊκός
* Παπάγου
* Τρίτων Αθηνών
* Φ.Ε.Α.
* Χαρίλαος Τρικούπης Μεσολογγίου
* Ψυχικό
 |  |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |